Ordinea candidaților pe buletinele de vot la prezidențiale: Iohannis, Paleologu, Barna, Kelemen, Dăncilă

Biroul Electoral Central (BEC) a stabilit, sâmbătă, prin tragere la sorţi, ordinea candidaţilor pe buletinele de vot la alegerile prezidenţiale din data de 10 noiembrie.

UPDATE: Biroul Electoral Central a confirmat, printr-un comunicat de presă, ordinea candidaților pe buletinele de vot.

Inițial, surse din instituție au declarat pentru G4Media.ro că, potrivit tragerii la sorți, ordinea primilor candidați pe buletinele de vot este următoarea: Klaus Iohannis, Theodor Paleologu, Dan Barna, Kelemen Hunor, Viorica Dăncilă.

A urmat tragerea la sorți pentru restul candidaților, independenți sau susținuți de partide care nu sunt parlamentare, astfel că, potrivit surselor citate, ordinea finală este următoarea:

Klaus Iohannis , actualul președinte, susținut de PNL

, actualul președinte, susținut de PNL Theodor Paleologu – PMP

– PMP Dan Barna – Alianța USR PLUS

– Alianța USR PLUS Kelemen Hunor – UDMR

– UDMR Viorica Dăncilă , actualul premier, susținută de PSD

, actualul premier, susținută de PSD Cătălin Sorin Ivan – Partidul Alternativa Pentru Demnitate Naţională

– Partidul Alternativa Pentru Demnitate Naţională Ninel Peia – Partidul Neamul Românesc

– Partidul Neamul Românesc Sebastian Constantin Popescu – Partidul Noua Românie

– Partidul Noua Românie John Ion Banu – Partidul Naţiunea Română

– Partidul Naţiunea Română Mircea Diaconu – Alianța „Un OM” formată de ALDE și PRO România

– Alianța „Un OM” formată de ALDE și PRO România Bogdan Dragoş Aureliu Marian Stanoevici – candidat independent

– candidat independent Ramona-Ioana Bruynseels – Partidul Puterii Umaniste (social liberal)

– Partidul Puterii Umaniste (social liberal) Viorel Cataramă – Dreapta Liberală

– Dreapta Liberală Alexandru Cumpănaşu – candidat independent

Biroul Electoral Central (BEC) a decis joi că ALDE și Pro România nu sunt partide politice parlamentare deoarece nu au grup propriu în cel puțin una dintre Camerele Parlamentului, ceea ce înseamnă că cele două formațiuni vor avea mai puțini reprezentanți în birourile electorale și în secțiile de votare, iar candidatul Mircea Diaconu se va afla pe ultimele poziții de pe buletinul de vot din primul tur al alegerile prezidențiale (detalii aici).

Biroul Electoral Central a anunțat, vineri seara, că au rămas definitive candidaturile a 14 persoane pentru alegerile prezidențiale din 10 noiembrie.

Fiecare dintre candidaţi şi-a stabilit semnul electoral, lista acestora putând fi consultată pe site-ul BEC.

Înregistrarea candidaturilor pentru alegeri s-a încheiat, fiind admise în final 14 candidaturi, deși în unele cazuri Biroul Electoral Central a făcut plângeri penale din cauza suspiciunilor privind autenticitatea semnăturilor depuse.